和甫如京師微之置酒
作者：王安石
朝代：宋

paragraphs: 季子將北征，貂裘解亭皋。
使君擁鳴騶，出餞載酒醪。
作詩寵行色，坐客多賢豪。
信知大夫才，能賦在登高。
陟峯憂未已，强歌反哀號。
問言歸何時，逮此冬風饕。
川塗良阻脩，箠轡慎所操。
黄屋初啟聖，萬靈歸一陶。
詢謀及疏賤，拔取皆時髦。
往矣果有合，可辭州縣勞。